URDHËR
Nr. 1, datë 5.1.2021

PËR DELEGIMIN E KOMPETENCAVE

Në mbështetje të pikës 4, të nenit 102, të Kushtetutës së Republikës së Shqipërisë; të nenit 28, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”; të nenit 22, 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e Administratës Shtetërore”; të ligjit nr. 9643, datë 20.11.2006, “Për prokurimin publik”, të ndryshuar, si dhe të VKM-së nr. 914, datë 29.12.2014, “Për miratimin e rregullave të prokurimit publik”, të ndryshuar, 

URDHËROJ:

[bookmark: _GoBack]1. Delegimin e kompetencave të Titullarit të Autoritetit Kontraktor, z. Elird Qendro, me detyrë drejtor i Përgjithshëm i Drejtorisë Ekonomike dhe Shërbimeve Mbështetëse, pranë Ministrisë së Turizmit dhe Mjedisit, për të gjitha procedurat e prokurimit publik me fonde buxhetore, për Ministrinë e Turizmit dhe Mjedisit.
2. Kompetencat e deleguara të Titullarit të Autoritetit Kontraktor të Ministrisë së Turizmit dhe Mjedisit, do të ushtrohen për periudhën nga hyrja në fuqi e këtij urdhri deri në datën 31 dhjetor 2021.
3. Ngarkohet për zbatimin e këtij urdhri drejtori i Përgjithshëm i Drejtorisë Ekonomike dhe Shërbimeve Mbështetëse.
Ky urdhër hyn në fuqi menjëherë dhe botohet në Fletoren Zyrtare.

